  Майя Бывальцева Яр ёросын Глазов – Яр – Пудем сюреслэсь 3 иськем люкетсэ (30-тӥысен 33-тӥ иськемозь) тупатъяны кутскизы. Со сярысь «Удмуртавтодор» огазеяськонлэн «ВКонтатке» мерлыко вотэсысь огиназ ивортэмын. Та дырлы изъянмем асфальтэз утялтӥзы ни. Азьланяз кык сӥен асфальтобетон сурет кисьтозы, сюреслэсь дурзэ юнматозы. Со сяна, транспортэ пуксён кык интыез тупатозы, сюрес пусъёсты но юбоосты выльдозы. Ужъёсты «Кышкыттэм но ӟечлыко автомобиль сюресъёс» федерал ӵектосъя быдэсто. Удмуртиысь уйпал ёросъёсын сюресъёс туж зол сӧриськемын – асфальт лякиё шобретлы укша, ваньмыз гопъёсты «кышъямъёсын». Соин ик сюреслэн котькуд выльдэм иськемез бадӟым ужрад луэ «Удмуртавтодор» огазеяськон Тупатъян ужъёс мынытозь сюрес лэсьтӥсьёс водительёсты пусъёсты учкылыны но ӝоглыкъя куронъёсты сак чакланы куро Тодэ вайытом, та нуналъёсы Дэбес – Кез сюреслэсь люкетсэ тупатъян ужъёсты йылпумъязы. Тегъёс: Авто Яр Удмуртия сюресъёс тупатъянужъёс  